En primerías d'a decada de 1980 Balay yera una d'as interpresas líder d'o sector en Espanya y teneba mas de 2000 treballadors. Manimenos dende bells poquetz anyos antis teneba una grieu crisi, que estió común a quasi tot o sector espanyol de fabricants d'electrodomesticos de linia blanca; debito a la saturación d'o mercato nacional y a fin d'o proteccionismo. O sector veyió en Espanya, entre 1980 y 1987 una reducción d'o empleo dreito que cheneraba en quasi un 50%.